Wonten mitologi Jepang abad tengahan, maneka kami ing Kojiki lan Nihonshoki adhedhasar teori Honji suijaku dipunmangertosi minangka wujud sawetawis para Buddha lan Bodhisattva utawi dipunanggep sejajar. Kejawi punika, mitologi Jepang abad tengahan kacampur kalihan unsur-unsur ingkang dipunpendhet saking seni lan carita rakyat, mitologi maneka laladan, sarta nedahaken tingkat kedewaan ugi barang-banrang ingkang boten wonten ing Kojiki lan Nihonshoki. Ing tengahan zaman Edo, Motoori Norinaga nyerat buku kanthi irah-irahan Kojiki-den kanthi ancar nglampahi interpretasi isi Kojiki dumugi rampung. Buku punika damel sumber utami mitologi Jepang dados éwah saking Nihonshoki dados Kojiki lan kawontenan kasebut dumugi sapunika.